楚辭三章送郭教授趨朝  其一
作者：陳造
朝代：宋

paragraphs: 昔尚父之之國，嘗寢甘而見譏。
懷與安其費日，亦館人之或知。
豈以抱當世之志，而常後可爲之時耶。
有美一人兮居今而與古謀，氣飄蕭兮好脩。
邑中之晳兮獨能闖閫宎於軻邱，扈芷蘅兮荃其佩。
櫝驪珠兮匣干將而未試，雖未試吾何慊兮，顧簪裳猶可隠蝸廬。
般礴兮天地儼其蓋軫，一世繫望兮如蒼生何。
君何心兮山之阿，𣂏甓社兮羞藻芹，無爲此焉婆娑。